મેક્કુલમે અત્યાર સુધી ૯૯ ટેસ્ટમાં ૩૮.૪૮ની સરેરાશથી ૧૧ સદી સાથે ૬,૨૭૩ રન બનાવ્યા છે. ન્યૂઝીલેન્ડ તરફથી આંતરરાષ્ટ્રીય મેચમાં ત્રેવડી સદી ફટકારનારો તે એકમાત્ર બેટ્સમેન છે. તે ૨૦૧૩માં ન્યૂઝીલેન્ડ ક્રિકેટ ટીમનો કેપ્ટન બન્યો હતો. અત્યાર સુધી મેક્કુલમની કેપ્ટનશિપમાં કિવી ટીમ કુલ ૩૦ મેચ રમી છે, જેમાંથી ૧૧ મેચમાં મેક્કુલમ ટીમને વિજય તરફ દોરી ગયો છે. આ સાથે કિવી ટીમને ૧૧ જીત અપાવનારા જ્યોફ હોવાર્થના રેકોર્ડની તેણે બરોબરી કરી લીધી છે. હવે મેક્કુલમનું ધ્યાન સ્ટીફન ફ્લેમિંગના રેકોર્ડ પર છે, જેની કેપ્ટનશિપમાં કિવી ટીમને ૮૦ મેચમાં ૨૮ જીત મળી હતી. મેક્કુલમની કેપ્ટનશિપમાં ન્યૂઝીલેન્ડ ક્રિકેટ ટીમ આ વર્ષે રમાયેલા વિશ્વકપમાં રનર્સઅપ રહી હતી. ૨૫૪ વન ડે મેચમાં તેણે ૩૦.૩૦ની સરેરાશથી પાંચ સદી સાથે ૫૯૦૯ રન બનાવ્યા છે.